ગુજરાત લાયન્સઃ ડ્વેન બ્રાવોને બેટિંગમાં બહુ તક મળી નથી, પરંતુ તેણે બોલિંગમાં પોતાની કમાલ દેખાડી દીધી છે. વેસ્ટ ઇન્ડીઝનો આ ઓલરાઉન્ડર ડેથ ઓવર્સનો ઉપયોગી બોલર છે. તેણે અત્યાર સુધીમાં ૧૫ વિકેટ ઝડપી છે. ધવલ કુલકર્ણી (૧૪ વિકેટ)એ નવા બોલનો સુંદર ઉપયોગ કર્યો છે, જ્યારે પાછલી કેટલીક મેચમાં ડ્વેન સ્મિથે પોતાનું બોલિંગ કૌશલ્ય દેખાડીને કેપ્ટન રૈના માટે એક સારો વિકલ્પ ઉપલબ્ધ કરાવ્યો છે. સ્વિંગ બોલર પ્રવીણકુમાર અનુકૂળ પરિસ્થિતિઓમાં ખતરનાક સાબિત થઈ શકે છે.